《伯兄挽诗》
宋代·虞俦

邻鸡催晓破秋天，一枕邯郸便脱蝉。
应了世间如梦幻，况於酒里得天全。
鸿陂曩昔闻谣鹄，下舍凄凉念击鲜。
谁遣惊风吹雁序，不堪雪涕望新阡。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。